Էրվին Շվաբ

Էրվին Շվաբ (գերմ.՝ Erwin Schwab, ), գերմանացի ոչ պրոֆեսիոնալ՝ սիրող աստղագետ, ով մի շարք փոքր մոլորակներ է հայտնաբերել։ Աշխատում է գերմանական Դարմշտադտ քաղաքի մերձակայքում գործող GSI ծանր իոնների հետազոտությունների կենտրոնում, որը կրում է Հելմհոլցի անունը։  Նա միայնակ կամ այլոց հետ համագործակցելով  Շտարկենբուրգ, Ցեկ Մաուն և Տաունուս աստղադիտարաններից  հայտնաբերել է ավելի քան 80 աստերոիդ։ Հանդես գալով Եվրոպական տիեզերական գործակալության (ESA) կամավոր գիտնականի դերում՝ Շվաբը բացահայտել է մերձերկրյա օբյեկտներ և գիսաստղեր։  2014-ից 2021 թվականների միջակայքում նա նաև վերաբացահայտել է 30 կորսված գիսաստղ, ինչը հավասար է այդ նույն ժամանակամիջոցում ամբողջ աշխարհում բացահայտվածի մոտավորապես 25%-ին Կորսված մի գիսաստղ փնտրելու նպատակով  օգտագործելով Շմիդտի աստղադիտակը Կալար Ալտո աստղադիտարանում՝   նա 2019 թվականին հայտնաբերեց եզակի փոփոխական աստղ՝ առաջին հայտնի խավարող հոսքով սնվող միջանկյալ բևեռայինը, որը դասակարգված, կատալոգավորված է որպես J1832.4-1627 (VSX-Id of AAVSO . 000-BNG-512) :

Կենսագրություն 
Շվաբը ծնվել է Հեփենհայմում   որտեղ էլ Շտարկենբուրգի աստղադիտարանում 1981 թվականին սկսել է փոքր մոլորակների դիտարկումները։

Մեծարանք և պարգևներ 
Իսպանական Լա Սագրա աստղադիտարանը՝ Observatorio Astronómico de La Sagra-ն հիմնական գոտու 185638 աստերոիդը նրա պատվին անվանել է Էրվինշվաբ։

Հայտնագործումներ 
Սիրող աստղագետն իր հայտնաբերած աստերոիդներից մեկը կոչել է իր ծնողների՝ Էլֆրիդե և Էրվին Շվաբների անունով։  Որոշ փոքր մոլորակներ կոչվել են գերմանական քաղաքների անվանումներով, ինչպես, օրինակ, 204852 Ֆրանկֆուրտը, 241418 Դարմշտադը և 243440 Կոլոնիան (Քյոլն), մինչդեռ Յուպիտեր-տրոյացիները՝ 192220 Oicles-ը և 221917 Opites-ը կոչվել են հունական դիցաբանության կերպարների անուններով։ Բացի այդ, նա համահայտնաբերել է -ը, համար չկրող Ապոլոն աստերոիդը և պոտենցիալ վտանգավոր մի օբյեկտ։

Հայտնաբերված փոքր մոլորակների ցանկ

Աշխատանքներ 

 Kleinplaneten-Entdeckungen in Deutschland (գերմաներեն)։ Epubli Verlag, Բեռլին 2016, :
 Wie das Leben von Pit so mit ihm spielt. Books on Demand GmbH, 2007, ISBN 978-3-8370-0576-9

Ծանոթագրություններ

Արտաքին հղումներ 

 Էրվին Շվաբի գլխավոր էջը

1964 ծնունդներ
Ապրող անձինք
Աստերոիդ հայտնաբերողներ
Գերմանացի աստղագետներ
Սիրող աստղագետներ
Գերմանացի ֆիզիկոսներ
20-րդ դարի աստղագետներ